stanford-oval/wikipedia huggingface dataset:
רפואה מונעת
רמות > הגדרות > מניעה שלישונית (Tertiary prevention)

נעשית על ידי התערבות אחרי הופעת המחלה ומטרתה הפחתת הסיבוכים וצמצום השלכותיה של מחלה מפושטת.
מגבלות

רפואה מונעת עוסקת בעיקר באנשים בריאים או אוכלוסייה בריאה. בהתערבות קלינית קיים סיכון לנזק אפשרי בנוסף לעלות של ההתערבות עצמה. לכן, יש צורך להקפיד מאוד על ההשלכות האלה.
לעיתים ישנו צורך ביישום התערבות מניעתית באופן רחב, הדבר דורש שהתערבות כזו תהיה בעלת מחיר סביר ואף חסכוני.
בשנים האחרונות הוצפו רופאים בכל התחומים, ואולי הרופא הראשוני בפרט, בהנחיות קליניות רבות[דרוש מקור]. אך, ישנם גורמים רבים שעלולים למנוע את הטמעת ההנחיות האלו בשגרת הפרקטיקה היום-יומית. הטבלה מסכמת את המכשולים העיקריים ליישום הנחיות לרפואה מונעת וקידום בריאות:
| גורמים המעכבים יישום פעולות מניעה> גורמים אישיים | גורמים המעכבים יישום פעולות מניעה> גורמים סביבתיים | גורמים המעכבים יישום פעולות מניעה> גורמים ארגוניים |
| --- | --- | --- |
| חוסר ידע | חוסר זמן | חוסר דגש על מניעה |
| גישה לא תומכת | היעדר עבודת צוות | היעדר תגמול |
| היעדר כישורים | חוסר תשתיות פיזיות ומערכות מחשוב | היעדר היזון חוזר |
| חוסר ביטחון עצמי | חוסר דרישה מצד המטופלים | אי-עדכון ההנחיות |
שנויים במחלוקת

ברפואה המונעת לרוב מטפלים באנשים בריאים שאינם סובלים ממחלות. בעקבות זאת הכלל קודם אל תזיק, ברפואה, חל בצורה ברורה יותר מבתחומים רפואיים אחרים. כל המלצה מניעתית נוגעת למיליוני מטופלים, התועלת תהיה רק לבודדים, ולפעמים עלול להיגרם סיבוך נדיר. לכן יש להוכיח שהתועלת רבה מהנזק. ככלל המלצות ברפואה מניעתית צריכות להיות מוכחות כמועילות בעזרת מחקר שהוא מבוסס ראיות (Evidence Based).
ארגונים שונים ממליצים על פעילות בתחום הרפואה המניעתית אשר לא תמיד נתמכות על ידי נתונים. לכן ניתן למצוא נושאים שיש סביבם מחלוקת.
שנויים במחלוקת > דוגמאות

האם יש צורך במתן ברזל שיגרתי לכל התינוקות מגיל 4 חודשים עד 18 חודשים? הדעות חלוקות אך משרד הבריאות בישראל ממליץ.
בדיקת שיגרה לעקמת אצל ילדים ומתבגרים מקובל ומומלץ כיום בישראל על ידי משרד הבריאות כחלק מבדיקת שיגרה בגיל 7–12. ארגון הבריאות העולמי אינו ממליץ וכן גם כוח המשימה הקנדי מ־1994, והאמריקאים מ־1996.
בדיקת לחץ דם בילדים: יש מקום לבדוק לחץ דם לכל הילדים בגיל 17. יש חילוקי דעות לגבי בדיקה שגרתית של לחץ דם בגילאים נמוכים יותר.
בדיקה גינקולוגית שגרתית לנשים בריאות: אין עדויות מחקריות מספיקות לגבי הצורך או לגבי תדירות ביצוע הבדיקות בישראל. רופאי הנשים ממליצים על בדיקה שגרתית אחת לשנה ולפחות אחת ל־3 שנים לכל הנשים הבריאות.
ביהדות

בתורה מובא הציווי: ”רק השמר לך ושמור נפשך מאד” וכן ”ונשמרתם מאוד לנפשותיכם” וביארו חז"ל והמפרשים כי בפסוק זה נכללה אזהרה על שמירת הגוף והנפש כאחד.
כך כותב הרמב"ם לפני שפירט הנחיות לשמירת הבריאות: ”הואיל והיות הגוף בריא ושלם מדרכי השם הוא שהרי אי אפשר שיבין או ידע דבר מידיעת הבורא והוא חולה לפיכך צריך להרחיק אדם עצמו מדברים המאבדין את הגוף ולהנהיג עצמו בדברים המברין והמחלימים.”
וכך כתבו להלכה פוסקים רבים, כי חובה על האדם לשמור את גופו מסכנה ולהגן על בריאותו. לדוגמה, ישנם פוסקים שאוסרים על עישון סיגריות.
הערות שוליים

↑  "חשיבות הרפואה המונעת". אורכב מ-המקור ב-2013-12-05. נבדק ב-2013-11-28.
↑  "מניעה ראשונית, שניונית ושלישונית". אורכב מ-המקור ב-2013-12-03. נבדק ב-2013-11-28.
↑  "טבלה המסכמת את המכשולים העיקריים ליישום הנחיות רפואה מונעת". אורכב מ-המקור ב-2013-12-03. נבדק ב-2013-11-28.
↑  "שנויים במחלוקת".
↑  דברים ד', ט'.
↑  דברים ד', ט"ו.
↑  תלמוד בבלי מסכת ברכות ל"ב, ב'. ושם בביאור המהרש"א וב"העמק דבר" על דברים ד' ט"ו.
↑  משנה תורה לרמב"ם, ספר המדע, הלכות דעות, פרק ד', הלכה א'.
↑  ביאור הגר"א על שולחן ערוך, חושן משפט, סימן תכ"ז סק"ו-ז; דרכי תשובה יו"ד סי' קטז סקנ"ז; קיצור שולחן ערוך לב א.
↑  הרב אליעזר מלמד, ליקוטים ב' - פרק ח' - איסור עישון, באתר פניני הלכה
| --- | --- |
בקרת זהויות :  NLI: 987007560682905171  BNE: XX524986  BnF: cb119323401 (data)  GND: 4047033-7  LCCN: sh85083162  LNB: 000071267  NARA: 10639006  NDL: 00574254  NKC: ph124597
שעבוד צף

שעבוד צף (באנגלית: Floating charge) הוא שעבוד על נכסים בלתי מוגדרים של חברה בע"מ או אגודה שיתופית. שעבוד זה "צף" עד שאירוע מסוים (לרוב פירוק החברה, אך גם מגוון אירועים אחרים, הנקבעים בתנאי השעבוד וקשורים בדרך כלל לחדלות פירעון של החברה) מביא להתגבשותו ולהתייחסותו לנכסים מסוימים העומדים לרשות החברה בעת קרות האירוע. מטרת השעבוד הצף היא מתן בטוחה ראויה לנושי החברה, תוך שלחברה יש חופש פעולה בנכסיה. בכך יתרונו של השעבוד הצף, מבחינת החברה, על השעבוד הקבוע.
שעבוד צף בדין הישראלי

בישראל, שעבוד צף מוגדר בסעיף 1, הוא סעיף ההגדרות, בפקודת החברות [נוסח חדש], התשמ"ג-1983. סעיף 1 לחוק החברות, התשנ"ט-1999 מייבא את אותה הגדרה לתוכו.
סעיף 1 לפקודה קובע:
"שעבוד צף" - שעבוד על כל נכסיה ומפעלה של החברה או על מקצתם אותה שעה, כפי מצבם מזמן לזמן, אך בכפוף לסמכותה של החברה ליצור שעבודים מיוחדים על נכסיה או על מקצתם;
על פי המשפט האנגלי, היה שעבוד קבוע על נכס מסוים של חברה, לרוב נכס מקרקעין, גובר על שעבוד צף אף אם השעבוד הצף נרשם לפניו. סעיף 169 לפקודה, החל גם לאחר חקיקת חוק החברות, מסדיר מצבים של התנגשות בין שעבוד צף ושעבוד קבוע במספר מקרים. הוא קובע כי שעבוד צף המכיל הגבלה על זכות החברה ליצור שעבודים, שנרשם כדין, יגבר על שעבוד קבוע שנוצר בניגוד לאותה הגבלה לאחר הרישום. כן קובע הסעיף קדימה של שעבוד נכס שנעשה להבטחת אשראי שאפשר רכישתו, על גבי שעבוד צף קודם.
עיקר פועלו של השעבוד הצף הוא ביצירת קדימות לבעליו בעת פירוק. כאמור, שעבוד צף עם הגבלה על יצירת שעבודים גובר, על פי סעיף 169 לפקודה, על שעבוד קבוע, לרבות משכנתא. אולם, שעבוד קבוע על נכס שנעשה להבטחת אשראי גובר על שעבוד צף קודם. בנוסף, שעבוד צף נמצא בסדר החלוקה מתחת לחובות בדין קדימה (לדוגמה, שכר עובדים).
חוק החברות כולל מספר התייחסויות למצב של שעבוד צף במיזוג חברות. על פי סעיף 325 לחוק, שעבוד צף בחברה אחת המתמזגת עם האחרת אינו גובר על שעבוד על נכסי החברה האחרת שנוצר קודם למיזוג.
בעת הבראת חברה, בית המשפט רשאי, לפי סעיף 350(ו) לחוק החברות, לגבש שעבוד צף לבקשת נושה. כמו כן, ניתן לאפשר לנושה לממש נכס מהנכסים שעליהם חל השעבוד הצף, בתנאים הנקובים בסעיף. סעדים אלו עשויים להינתן לנושה בתור הגנה הולמת על בטוחתו, אותה בדרך כלל לא ניתן לממש בעת הליך הבראת חברה, עקב הקפאת ההליכים.
ב-1968 קבע בית המשפט העליון כי לא ניתן לגבש שעבוד צף על נכסי יחיד. פסק דין זה עסק בהתחייבות שניתנה קודם לחקיקת חוק המשכון בשנת 1967. מאז, נשמעה הדעה כי על פי חוק המשכון ניתן לגבש שעבוד צף על נכסי יחיד. בשנת 2005 פסק בית המשפט המחוזי בירושלים כי בדומה למוסד אחריות נכסים במשפט העברי, ניתן לרשום שעבוד צף על נכסי יחיד. בערעור על פסק דין זה קבע בית המשפט העליון (ברוב קולות של השופטים אליעזר ריבלין ויוסף אלון ובניגוד לדעתו של השופט סלים ג'ובראן) כי לא ניתן לרשום שעבוד צף על נכסי יחיד. על פסק דין זה הוגשה בקשה לקיום דיון נוסף, שנדחתה על ידי הנשיאה דורית ביניש, בנימוק שפסק הדין של הרוב ממשיך את ההלכה הנוהגת במשך שנים רבות.
ראו גם

אחריות נכסים (שעבוד במשפט העברי)
הערות שוליים

↑  ע"א 603/71 בנק לאומי לישראל בע"מ נ' בנק ארץ ישראל בריטניה בע"מ, פ"ד כו(2) 468, 473
↑  יחיאל בהט, חברות, החוק החדש והדין 497 (1999)
↑  ע"א 689/68 חברת מגדלי פרי-זה בע"מ נ' הנאמן על נכס פאול שטראוס בפשיטת-רגל, פ"ד כג(1) 715
↑  ע"א (מחוזי י-ם) 6063/05 מנחם עצמון נגד עזבון המנוח בר לבב ואח' (19 בנובמבר 2005)
↑  רע"א 65/06 עזבון המנוח בר לבב ואח' נ' עו"ד מנחם עצמון ואח'.
↑  דנ"א 3276/08 עו"ד מנחם עצמון ואח' נ' עזבון בר לבב ואח'
| דיני חדלות פירעון |
| --- | --- | --- |
| הליכי חדלות פירעון | פשיטת רגל • פירוק חברות • הבראת חברות |  |
| הליכים קשורים | כינוס נכסים • הוצאה לפועל • הסדר חוב |  |
| ערכים נוספים | חוק חדלות פירעון ושיקום כלכלי • צ'פטר 11 • שעבוד צף |  |
| --- | --- |
בקרת זהויות :  NLI: 987007536031005171  LCCN: sh85049140 
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
שמואל שמעלקא טויבש

רבי שמואל שמעלקא טויבש (ה'תקס"ח – ח' באב ה'תרכ"ה, 1865) היה רבה של יאס ומחבר ספר חיי עולם.
| --- | --- |
 לידה:  תקס"ח
 פטירה:  ח' באב תרכ"ה (בגיל 57 בערך)
 מקום פעילות:  אברטין, שינאווה, יאשי
 אב:  אהרן משה טויבש
ביוגרפיה

נולד בלבוב בשנת תקס"ח לרבי אהרן משה טויבש, רבה של יאס, וללאה, בגיל חמש עשרה התארס עם גיטל, בת רבי יחיאל איכל הלוי רוזנפלד מראווא.
לאחר נישואיו נתקבל לרב בקהילת אברטין, ולאחר מכן כיהן גם כרב ואב בית דין בשינאווה, עם פטירת אביו בי"א בתמוז תרי"ב נקרא למלא את מקומו ביאס שם כיהן כרב העיר מתחילת שנת תרי"ג ועד לפטירתו.
נפטר בח' באב תרכ"ה, ונקבר ביאס לצד אביו.
צאצאיו

בנו רבי שלום אב בית דין בוטושאן ומחבר שו"ת שאילת שלום
בנו רבי יצחק אייזיק טויבש אב בית דין פוקשאן מחבר ספר מנחת יצחק על התורה
בנו רבי אורי שרגא פייבל אב בית דין יאס מחבר שו"ת אורי וישעי
בנו רבי יחיאל איכל אב בית דין סדיגורה מחבר ספר שם עולם על שמות גיטין
חתנו רבי מרדכי לייפר מנדבורנה
חתנו רבי שמחה אריה פיש מבורשה
חתנו רבי יהודה אריה ליבוש מייזליש אב בית דין פרמישלא
חיבוריו

חיי עולם, חידושים על שולחן ערוך אורח חיים
מלחמות ה', ביאור על הגדה של פסח
מצות חליצה, דיני חליצה
עוללות שמואל, על חמישה חומשי תורה (נדפס לראשונה מכתב ידו בשנת תש"ע)
חיי עולם, על חמישה חומשי תורה (נדפס לראשונה מכתב ידו בשנת תשע"ה)
אבל משה, הספד על אביו
הגהות על הש"ס, נדפסו בסוף ש"ס וילנא
חיבוריו > חיבורים שמזכיר בספריו ועדיין לא נדפסו

ארחות משפט, על שולחן ערוך חושן משפט
עסיס רימונים, על עין יעקב מסכת ברכות
עיון תפילה, על סדר התפילה
אדרת שמואל, על תהילים
לקריאה נוספת

הרב וולף רוזנברג, קונטרס אור השמש, בתוך חיי עולם ברוקלין תשע"ה.
הערות שוליים

↑  רבי יחיאל איכל היה גם חמיו של רבי אליעזר מדזיקוב, בן רבי נפתלי מרופשיץ
↑  משנת תר"ט
↑  שלום טויבש, שאילת שלום, באתר היברובוקס
↑  יצחק אייזיק טויבש, מנחת יצחק, באתר היברובוקס
↑  אורי שרגא פייבל טויבש, אורי וישעי, באתר היברובוקס
↑  יחיאל איכל טויבש, שם עולם, באתר היברובוקס
↑  חיי עולם, באתר היברובוקס
↑  מלחמות ה', באתר היברובוקס
↑  מצות חליצה, באתר היברובוקס
↑  מוזכר בחיי עולם פרשת נח אות נב
↑  מוזכר בספר חיי עולם או"ח סי' א' על הט"ז ס"ז
↑  מוזכר בספר חיי עולם או"ח סי' מ"ו
| --- | --- |
בקרת זהויות :  NLI: 987007309950705171  ISNI: 0000 0001 0783 9608  LCCN: nr91029084  VIAF: 297814976   WorldCat (עם VIAF): 297814976
שק"ל

סמליל עמותת שק"ל
שק"ל - שילוב קהילתי לאנשים עם מוגבלויות היא עמותה המספקת שירותי שילוב קהילתי לאנשים עם צרכים מיוחדים: אנשים עם מוגבלות שכלית התפתחותית, על הספקטרום האוטיסטי, מתמודדים עם קשיים נפשיים ועם קשיים פיזיולוגיים. השירותים ניתנים בתחומי: דיור בקהילה, תעסוקה שיקומית, תעסוקה מוגנת, תרבות ופנאי, טיפול, ייעוץ והנגשה. העמותה קיימת מזה 40 שנה.
היסטוריה

שק"ל הוקמה בשנת 1979 על ידי משרד העבודה והרווחה, ג'וינט-ישראל ועיריית ירושלים, כמלכ"ר שמטרתו ליזום ולפתח תוכניות שונות בקהילה, על-מנת לקרב אליה בחזרה אנשים שנדחקו לשולים והופרדו ממנה למוסדות ותוכניות נבדלים ומבודדים. בהמשך הפכה העמותה לא רק לכזו שמפתחת שירותים אלא גם מפעילה מגוון של שירותים בקהילה.
שק"ל החלה את פעילותה בירושלים. בהמשך הרחיבה את פעילותה ברחבי הארץ. בין מוקדי הפעילות של שק"ל: פתח תקווה, רמת גן, שוהם וחבל מודיעין, קבוצת יבנה, רחובות, רמת רחל, כפר שמואל, ועוד. בשק"ל יש כיום 550 עובדים ו-700 מתנדבים המסייעים לכ-8,000 אנשים עם צרכים שונים ולקויות שונות. ליהיא לפיד משמשת כנשיאת כבוד של העמותה והיא פועלת בכפוף לנוהלי משרד הרווחה ובתמיכת תורמים מהארץ ומחו"ל.
הערות שוליים

1 2 3 4  מי אנחנו? אתר שק"ל
↑  שק"ל - שילוב קהילתי לאנשים עם מוגבלויות, אתר ישראל תורמת
↑  אודות->הנהלה ציבורית, ב[www.shekel.org.il אתר שק"ל]
| --- | --- |
בקרת זהויות :  NLI: 987007306796605171
שעה אפלה

| --- | --- |

 בימוי:  ג'ו רייט 
 הופק בידי:  טים ביבן, אנטוני מק'קארטן, אריק פלנר, ליזה ברוס, דאגלס אורבנסקי 
 תסריט:  אנטוני מק'קארטן 
 עריכה:  ולריו בונלי 
 שחקנים ראשיים:  גארי אולדמן (וינסטון צ'רצ'יל) ג'ו ארמסטרונג בנג'מין ויטרו (Samuel Hoare, 1st Viscount Templewood) Olivier Broche (פול ריינו) מלקולם סטורי (אדמונד איירונסייד) אדריאן רולינס (יו דאודינג) פול לאונרד (דדלי פאונד) דייוויד באמבר (ברטרם רמזי) Demetri Goritsas דייוויד סטראתיירן (פרנקלין דלאנו רוזוולט) דייוויד סקופילד (קלמנט אטלי) הילטון מקריי (ארתור גרינווד) ג'רמי צ'יילד (James Stanhope, 7th Earl Stanhope) סטיבן דיליין (אדוארד פרדריק לינדלי ווד, הרוזן הראשון מהליפקס) סמואל וסט (אנתוני אידן) קריסטין סקוט-תומאס (קלמנטיין צ'רצ'יל) רונלד פיקאפ (נוויל צ'מברלין) לילי ג'יימס (Elizabeth Nel) ניקולס ג'ונס (ג'ון סיימון, ויקונט סיימון הראשון) בן מנדלסון (ג'ורג' השישי) ריצ'רד לומסדן (הייסטינגס איזמי) Brian Pettifer (קינגסלי ווד) פיי מרסיי Eric MacLennan פיפ טורנס 
 מוזיקה:  דאריו מרינלי 
 צילום:  ברונו דלבונל 
 מדינה:  הממלכה המאוחדת 
 חברת הפקה:  Working Title Films, Perfect World Pictures 
 חברה מפיצה:  UIP Duna, Focus Features 
 שיטת הפצה:  וידאו על פי דרישה 
 הקרנת בכורה:  18 בינואר 2018 
 משך הקרנה:  125 דק' 
 שפת הסרט:  אנגלית 
 סוגה:  סרט ביוגרפי, סרט מלחמה, סרט דרמה 
 תקציב:  30,000,000 דולר אמריקאי
 הכנסות:  150מיליון דולר
 הכנסות באתר מוג'ו:   darkesthour2017
 פרסים:  פרס אוסקר לשחקן הטוב ביותר (גארי אולדמן)  פרס אוסקר לאיפור ולעיצוב השיער הטובים ביותר (Kazu Hiro, David Malinowski, Lucy Sibbick)  הפרס הבינלאומי לשחקן הטוב ביותר של מכון הסרטים האוסטרלי (גארי אולדמן) 
 אתר רשמי
 דף הסרט ב־IMDb
 
שעה אפלה (באנגלית: Darkest Hour) הוא סרט קולנוע בבימויו של ג'ו רייט ובכיכובו של גארי אולדמן בתפקיד הראשי המתאר את עלייתו לשלטון של וינסטון צ'רצ'יל ואת הימים הראשונים לשלטונו, במהלך מלחמת העולם השנייה.
הסרט המתחיל במינוי צ'רצ'יל לראש ממשלה על ידי המלך, מתאר את התככים של חברי מפלגתו ובהם ראש הממשלה שקדם לו, נוויל צ'מברלין, המערכה על צרפת ועל ארצות השפלה והמצב הצבאי המורכב אליו נקלע עד חילוץ הצבא הבריטי מחופי צרפת בדנקרק. בסרט מובאים מספר מנאומיו הידועים ביותר והסרט מסתיים בנאום נילחם בחופים.
במסגרת העלילה מסופר על צעירה, מיס לייטון, המשמשת כפקידה של צ'רצ'יל ומקלידה על מכונת כתיבה את נאומיו ומברקיו ונחשפת לדילמות הכבירות הניצבות בפניו.
שם הסרט

שמו של הסרט הוא מטבע לשון שצ'רצ'יל טבע לתיאור התקופה בין כניעת צרפת ועד לתחילת מבצע ברברוסה בו בריטניה עמדה לבדה מול גרמניה הנאצית.
צוות השחקנים

גארי אולדמן – וינסטון צ'רצ'יל
קריסטין סקוט-תומאס – קלמנטיין צ'רצ'יל
בן מנדלסון – ג'ורג' השישי
לילי ג'יימס – אליזבת לייטון
רונלד פיקאפ – נוויל צ'מברלין
סטיבן דיליין – אדוארד ווד, הרוזן הראשון מהליפקס
ניקולס ג'ונס – ג'ון סיימון, ויקונט סיימון
סמואל וסט – אנתוני אידן
דייוויד סקופילד – קלמנט אטלי
ריצ'רד לומסדן – הייסטינגס איזמי
מלקולם סטורי – גנרל סר אדמונד איירונסייד
הילטון מקריי – ארתור גרינווד
בנג'מין ויטרו – סר סמוארל הואר
ג'ו ארמסטרונג – ג'ון אוונס
אדריאן רולינס – סר יו דאודינג
דייוויד באמבר – תת-אדמירל ברטרם רמזי
דייוויד סטראתיירן – פרנקלין דלאנו רוזוולט (קול)
ג'רמי צ'יילד – ג'יימס סטנהופ, הרוזן השביעי מסטנהופ
בריאן פטיפר – סר קינגסלי ווד
מייקל גולד – צ'ארלס ויין-טמפסט-סטיוארט
ג'ון אטרברי – סר אלכסנדר קדוגן
בריגדיר קלוד ניקולסון (אנ')- ריצ'רד גלובר
הערות שוליים

↑  הכנסות הסרט באתר Box Office Mojo
שון גוטר

לאונרד שון גוטר (באנגלית: Leonard Shaun Goater; נולד ב-25 בפברואר 1970) הוא כדורגלן עבר ברמודי, ששיחק בעמדת החלוץ.
קריירת מועדונים > תחילת הקריירה

גוטר נולד בהמילטון, בירת ברמודה. גוטר התחיל את הקריירה שלו בקבוצות כדורגל מקומיות ובגיל 17, הצטרף לקבוצת הכדורגל של תיכון קולומביה, ניו ג'רזי וכעבור זמן קצר הצטרף לאקדמיה לכדורגל של מנצ'סטר יונייטד.
בשנת 1989, גוטר חתם ברות'רהאם יונייטד. בשנת 1993 הושאל לנוטס קאונטי בה רשם רק הופעה אחת ולאחר מכן חזר לרות'רהאם עקב בעיות באישורי עבודה. במדי רות'רהאם, רשם 86 שערים ב-262 הופעות בכל המסגרות, ואף זכה עמה בפרס הפוטבול ליג בשנת 1996.
בעונת 1995/1996, גוטר קיבל הצעות מאוססונה ומסווון סמסונג בלווינגס, אך לבסוף החליט להישאר באנגליה. בקיץ 1996, גוטר חתם בבריסטול סיטי תמורת 175 אלף פאונד. את הופעת הבכורה של גוטר בבריסטול סיטי ערך נגד גילינגהאם בו גם כבש את שער הבכורה שלו בקבוצה, אך בריסטול סיטי הפסידה 3–2. בעונת 1997/1998, גוטר נבחר לקבוצת העונה בליגה השנייה באנגליה.
קריירת מועדונים > מנצ'סטר סיטי

ב-26 במרץ 1998, גוטר חתם במנצ'סטר סיטי, תמורת 400 אלף פאונד. עד לסיום העונה, גוטר הבקיע שלושה שערים, אך לא הצליח לסייע לקבוצה להישאר בליגה ולראשונה בתולדותיה ירדה לליגה השלישית. בעונה שלאחר מכן, גוטר כבש 21 שערים בליגה (מלך השערים של הקבוצה) והיה ממצטייני הקבוצה ובסיום העונה סיטי חזרה לליגה השנייה. גם בעונת 1999/2000, גוטר המשיך לבלוט במדי הסיטי, בעונה זו כבש 29 שערים ורשם עליית ליגה שנייה ברציפות עם הסיטי לפרמייר ליג.
בעונת 2001/2002, גוטר הפך לכדורגלן הראשון מזה 30 שנה שכובש יותר מ-30 שערים בעונה במדי הסיטי ובנוסף להיותו מלך שערי הקבוצה בפעם הרביעית ברציפות, הפעם גם היה מלך שערי הליגה השנייה באנגליה.
בפברואר 2003, גוטר כבש 9 שניות לאחר שעלה כמחליף במשחק הליגה נגד מנצ'סטר יונייטד, ובכך קבע שיא חדש בפרמייר ליג. במשחקו האחרון בקבוצה, ענד את סרט הקפטן.
במדי הסיטי, גוטר כבש 103 שערים ב-212 הופעות.
קריירת מועדונים > המשך הקריירה

ב-1 באוגוסט 2003, גוטר חתם ברדינג. שנה לאחר שחתם ברדינג, עזב המאמן אלן פארדיו, לטובת ווסטהאם יונייטד ותחת מחליפו סטיב קופל גוטר לא זכה להזדמנויות רבות. במהלך העונה הושאל לקובנטרי סיטי, ובסיום העונה שוחרר מהקבוצה.
ב-3 באוגוסט 2005, גוטר חתם בסאות'נד יונייטד. ב-6 במאי 2006, רשם את משחקו האחרון ככדורגלן מקצועי לקראת משחק הליגה נגד בריסטול סיטי, קבוצתו לשעבר. בנוסף, למשחק זה הגיעו כ-400 אוהדי סיטי.
קריירה בינלאומית

מגיל 17, גוטר הוא חלק מסגל נבחרת ברמודה. את הופעת הבכורה שלו בנבחרת ערך נגד קנדה.
גוטר, הוא מלך שערי הנבחרת בכל הזמנים עם 32 שערים ב-36 הופעות.
חיים אישיים

גוטר נשוי לאניטה, אותה הכיר עוד בילדותו ולזוג שתי בנות.
בשנת 2003 קיבל חברות במסדר האימפריה הבריטית, כאות הוקרה לתרומתו עבור הספורט בברמודה.
בספטמבר 2006, פרסם את האוטוביוגרפיה שלו, "האכילו את העז: סיפורו של שון גוטר".
תארים

פרס הפוטבול ליג: 1995/1996
פלייאוף העלייה - הליגה האנגלית השנייה בכדורגל: 1998/1999
הליגה הראשונה של הפוטבול ליג: 2001/2002
הפוטבול ליג הראשונה: 2005/2006
מלך השערים בליגה הראשונה של הפוטבול ליג: 2001/2002
נבחרת העונה בליגות המקצועיות באנגליה: 1997/1998, 2001/2002
שרית פרקול

| --- | --- |

 לידה:  17 ביוני 1959 (בת 65)
 מדינה:  ישראל 
 עיסוק:  מתרגמת
 perkol.itgo.com
 
שרית פֶּרְקוֹל (נולדה ב-17 ביוני 1959) היא מתרגמת ישראלית.
ביוגרפיה

שרית פרקול נולדה וגדלה בתל אביב כאחת מארבע בנות במשפחה, אחות בכורה לשלי פרקול, גיגה פרקול ושמרית פרקול-פינקל. בת לאב חבר קואופרטיב דן ומורה דרך, דב פרקול, ולאם רחל, עקרת בית וגננת. היא בוגרת בית ספר יסודי על שם א.ד. גורדון ותיכון עירוני ה' ולמדה ספרות אנגלית ואמריקנית באוניברסיטת תל אביב, עיתונאות באוניברסיטת תל אביב ותרגום באוניברסיטת בר-אילן.
קריירה מקצועית

במשך שנים רבות הייתה מתרגמת בדסק החוץ בעיתון מעריב, עורכת וכתבת לענייני האינטרנט בראשית דרכו (בעלת הטור "כיכר אתרים"). יסדה וערכה במשך שש השנים הראשונות את ערוץ יחסים באתר ynet והייתה מבין מייסדי העיתון העצמאי מגפון. השתתפה בתוכניות טלוויזיה ובפאנלים בכנסים בנושא אינטרנט ותרבות דיגיטלית.
פרקול תרגמה ספרים רבים מאנגלית לעברית, בעיקר ספרות יפה, ספרי מתח (סדרת רפ"ק בילוש רוי גרייס מאת הסופר הבריטי פיטר ג'יימס) והומור (ספרו של ג'רי סיינפלד "שפת הסימנים" וספרים של ביל קוסבי). עם הספרים הראשונים שתרגמה נמנה "בית האלוהים" מאת סמיואל שם, המטפל בתחום הרפואה בהומור שחור. מתרגמת גם ספרים מהז'אנר הרומנטי וספרי פנטזיה לנוער, בהם סדרת "נפילת הממלכות" וסדרת "כס הזכוכית".
חיים אישיים

פרקול עוסקת בציור ובצילום כתחביב. אם לבן, דין לנר, מאייר וכותב, בוגר בצלאל. אחותה, שמרית פרקול-פינקל, ביולוגית ימית, נהרגה בתאונת דרכים במרץ 2021.
הערות שוליים

| --- | --- |
בקרת זהויות :  NLI: 987007522359505171  LCCN: no2013090719  VIAF: 305206256   WorldCat (עם VIAF): 305206256 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
שון ג'ונסון (כדורגלן)

שון אוורט ג'ונסון (באנגלית: Sean Everet Johnson; נולד ב-31 במאי 1989 בלילברן שבג'ורג'יה, ארצות הברית) הוא כדורגלן אמריקאי המשחק בעמדת השוער בקבוצת ניו יורק סיטי מה-MLS ובנבחרת ארצות הברית.
קריירת מועדונים

ג'ונסון החל את הקריירה המקצוענית שלו בשיקגו פייר מה-MLS, כאשר נבחר בסיבוב הרביעי של דראפט 2010. בסך הכל ערך 176 הופעות ליגה במדי המועדון.
ב-11 בדצמבר 2016 חתם ג'ונסון באטלנטה יונייטד מה-MLS. למחרת חתם בניו יורק סיטי מה-MLS.
קריירה בינלאומית

ב-22 בינואר 2011 ערך ג'ונסון את הופעת הבכורה שלו בנבחרת ארצות הברית, בתיקו 1-1 נגד נבחרת צ'ילה במשחק ידידות.
הוא היה חלק מסגל הנבחרת בטורנירים גביע הזהב 2013, גביע הזהב 2017 וגביע הזהב 2021, בהן זכתה נבחרתו, וכן בטורניר גביע הזהב 2019, בו סיימה נבחרת ארצות הברית במקום השני לאחר שהפסידה לנבחרת מקסיקו בגמר.
נכלל בסגל נבחרת ארצות הברית לטורניר מונדיאל 2022 ולקופה אמריקה 2024.
תארים

גביע ה-MLS‏ (1): 2021
גביע הזהב של CONCACAF‏ (3): 2013, 2017, 2021
שגרירות ישראל באסטנה

| --- | --- |
אין תמונה חופשית
 מידע כללי
 כתובת:  ул. Ауэзова,8 
 עיר:  אסטנה 
 קואורדינטות:  51°09′53″N 71°25′31″E﻿ / ﻿51.1647°N 71.4254°E﻿ / 51.1647; 71.4254
 תאריך פתיחה:  1992
 דיפלומטיה
 חלק מ:  יחסי ישראל–קזחסטן
 שגריר:  אדווין נתן יאבו גלוסמן
 שטח האמנה:  קזחסטן קזחסטן  קירגיזסטן קירגיזסטן
 מדינה מיוצגת:  ישראל ישראל
 https://embassies.gov.il/astana
 he
 
שגרירות ישראל באסטנה היא נציגות דיפלומטית של מדינת ישראל לרפובליקת קזחסטן. השגריר המכהן כיום הוא אדווין נתן יאבו גלוסמן.
השגרירות שכנה בעבר באלמטי, שהייתה בירת קזחסטן בעת הקמתה ב-1992, ונותרה בה גם לאחר הפיכת אסטנה לעיר בירה ב-1997.
היסטוריה

ב-13 באפריל 1992 כוננו ישראל וקזחסטן יחסים דיפלומטיים. שגרירות ישראל בקזחסטן הוקמה באלמטי, בירת קזחסטן באוגוסט 1992.
השגרירות הואמנה ב-1993 גם על קירגיזסטן.
באוגוסט 2004 נפגש מזכיר המדינה של קזחסטן עם השגריר משה קמחי, כדי לדון בקשרים חברתיים וכלכליים בין המדינות ובהעברת שגרירות ישראל לבירה החדשה אסטנה.
ב-2007 הועברה השגרירות מאלמאטי לאסטנה, בירת קזחסטן מ-1997. השגרירות נחשבת כיום לשגרירות הישראלית הקרה ביותר בעולם (החליפה בכך את אוטווה). לרגל המעבר פרסמה השגרירות ספר מאת השגריר רן ישי בשם שחר בחצות ליל.
שגרירים

| שם | תקופת כהונה | הערות |
| --- | --- | --- |
| ארקדי מילמן | 1992–1993 | ממונה על היחסים |
| בן ציון כרמל | 1993–1996 |  |
| ישראל מי עמי | 1996–2002 |  |
| משה קימחי | 2002–2004 |  |
| מיכאל לוטם | 2004–2006 |  |
| רן ישי | 2006–2008 |  |
| ישראל מי עמי | 2008–2012 |  |
| אלי טסמן | 2012–2015 |  |
| מיכאל ברודסקי | 2015–2018 |  |
| ליאת וקסלמן | 2018–2022 |  |
| אדווין נתן יאבו גלוסמן | 2022–הווה |  |
הערות שוליים

↑  כל הכותרות של היום - מדיני, חדשות, 13 באפריל 1992
↑  דובק – שבריר בהודו. אביטל עוברת לניו-יורק, חדשות, 14 באוגוסט 1992
1 2  רן ישי, שחר בחצות ליל, חממה ספרותית, 2012
| נציגויות דיפלומטיות של ישראל ישראל |
| --- | --- | --- |
| המזרח התיכון | איחוד האמירויות הערביות • בחריין • טורקיה • ירדן • מצרים • (מרוקו) |  |
| אסיה | אוזבקיסטן • הפיליפינים • הודו (בנגלור • מומבאי) • (הונג קונג) • וייטנאם • טורקמניסטן • יפן • מיאנמר • נפאל • סין • סינגפור • קוריאה הדרומית • קזחסטן • תאילנד |  |
| אירופה | אוסטריה • אוקראינה • אזרבייג'ן • איטליה • אירלנד • אלבניה • בולגריה • בלארוס • בלגיה • גאורגיה • גרמניה • דנמרק • הולנד • הונגריה • הממלכה המאוחדת • יוון • לטביה • ליטא • נורווגיה • סלובקיה • סרביה • פולין • פורטוגל • פינלנד • צרפת • קפריסין •  קרואטיה • רומניה • רוסיה • שוודיה • שווייץ |  |
| אפריקה | אנגולה • אתיופיה • גאנה • דרום אפריקה • חוף השנהב • ניגריה • סנגל • קמרון • קניה • רואנדה |  |
| אמריקה | אורוגוואי • אקוודור • ארגנטינה • ארצות הברית (סן פרנסיסקו) • ברזיל • גואטמלה • הונדורס • הרפובליקה הדומיניקנית • מקסיקו • פנמה • פרו • צ'ילה • קולומביה • קוסטה ריקה • קנדה |  |
| אוקיאניה | אוסטרליה • ניו זילנד |  |
| נציגויות שנסגרו | איראן • (לבנון) • מאוריטניה |  |
מתקפות נגד נציגויות דיפלומטיות של ישראל
שירות התזונה והמזון

|  מידע כללי |
| --- | --- |
 מדינה:  ארצות הברית 
 תחום שיפוט:  ארצות הברית ארצות הברית
 משרד אחראי:  מחלקת החקלאות של ארצות הברית
 סוכנות אם:  מחלקת החקלאות של ארצות הברית 
 תאריך הקמה:  8 באוגוסט 1969
 מטה מרכזי:  אלכסנדריה, ארצות הברית
 אתר האינטרנט של הסוכנות
 
שירות התזונה והמזון (באנגלית: Food and Nutrition Service) הוא סוכנות בתוך מחלקת החקלאות של ארצות הברית, האמונה על ניהול תוכניות סיוע לתזונה מקומית ולטיפול בנושא הרעב ארצות הברית.
הסוכנות מנהלת את התוכניות שלה דרך המטה המרכזי באלכסנדריה שבוירג'יניה. לסוכנות יש גם משרדים אזוריים בסן פרנסיסקו, דנוור, דאלאס, אטלנטה, שיקגו ועוד מספר ערים ברחבי ארצות הברית. מספר העובדים של הסוכנות הוא המועט ביותר מהסוכנויות של מחלקת החקלאות של ארצות הברית, אך התקציבה שלה הוא הגדול ביותר ביותר במחלקה.
היסטוריה

שירות התזונה והמזון של ארצות הברית הוקמה ב-8 באוגוסט 1969 כסוכנות בתוך מחלקת החקלאות של ארצות הברית, עם זאת תוכניות בסגנון של שירות התזונה והמזון פועלות כבר מתקופת השפל הגדול.
ב-2018 נחשבו כ-11.1% מאוכלוסיית ארצות הברית כ"חסרת ביטחון תזונתי". זו ירידה של כ-0.07% לעומת 2017. קבוצות אתניות שאינן לבנות סובלות יותר מהתפועה וכך גם נשים רווקות עם ילדים וקבוצות שחיות בתנאי עוני.
ב-2019 הוקצו 27 מיליארד דולרים לשיקול דעתם של מחלקת החקלאות האמריקאית, שבחרה לפזר את הכסף שקיבלה לשלל שירותים בסוכנות שירות התזונה והמזון האמריקאית, כך למשל במסגרת תוכנית הסיוע לתזונה משלימה (אנ') מספקות ארוחות צהריים ל-30 מיליון תלמידים בבתי הספר שלהם, כ-15 מיליון תלמידים שקיבלו ארוחות בוקר לבתי הספר וכ-690,000 קשישים שקיבלו מזון במסגרת תוכנית מזון משלימה.